राजधानी के चारबाग स्टेशन के पार्सलघर पर हर हफ्ते करोड़ों रुपये की सेटिंग का खेल चल रहा था। क्या वाणिज्यकर विभाग और क्या जीआरपी–आरपीएफ। स्टेशन पर सक्रिय एजेंटों ने इन सबको सुविधाशुल्क की डोर में पिरो रखा था। केवल इतना ही नहीं, चारबाग से लेकर यहियागंज तक बैठे कई दबंग व्यापारी भी रेलवे के जरिए हो रही टैक्सचोरी में हिस्सा खा रहे थे। हर हफ्ते स्टेशन के बाहर ही करोड़ों रुपये की सेटिंग का खेल चल रहा था। इसमें पुलिस से लेकर जीआरपी के कर्मी तक हजारों रुपये पा रहे थे। इसके अलावा माल के स्टेशन के निकलवाने में कई दबंग व्यापारी भी फायदा उठा रहे थे। करोड़ों के सुविधा शुल्क की बंदरबांट के कारण पूरे खेल को निर्विध्न चलाया जा रहा था।